b'\n_START_ARTICLE_\nRichard Gl\xc3\xbccks\n_START_SECTION_\nParticipaci\xc3\xb3 en l\'Holocaust\n_START_PARAGRAPH_\nCap de la Secci\xc3\xb3 "Amtsgruppe D" a l\'Oficina Central d\'Administraci\xc3\xb3 i Economia (Wirtschafts-Verwaltungshauptamt) o WVHA (per les seves sigles en alemany) de les SS; comandant dels camps de concentraci\xc3\xb3 despr\xc3\xa9s de la mort de Theodor Eicke; va rebre el grau d\'SS Gruppenf\xc3\xbchrer (General de Divisi\xc3\xb3) i el de Tinent General de les Waffen SS, el 9 de novembre de 1943.\n_START_SECTION_\nLa fi\n_START_PARAGRAPH_\nEl 16 d\'abril de 1945, les oficines de la WVHS a Oranienburg resultaren destru\xc3\xafdes per un bombardeig aliat. La seu va ser transferida llavors a la ciutat de Born a la Costa B\xc3\xa0ltica, aquest mateix dia Gl\xc3\xbccks i la seva dona van viatjar amb un cotxe condu\xc3\xaft per un xofer cap al camp de concentraci\xc3\xb3 de Ravensbr\xc3\xbcck. El 26 d\'abril s\'instal\xc2\xb7len a Born, per\xc3\xb2 el 30 d\'abril davant l\'avan\xc3\xa7 de l\'Ex\xc3\xa8rcit Roig, es muden cap a Warnem\xc3\xbcnde. _NEWLINE_El 2 de maig, un comboi d\'oficials de la WVHA es mobilitza cap a Flensburg comandats per Gl\xc3\xbccks. Aquella mateixa nit arriben a Friedrichsh\xc3\xb6h; Gl\xc3\xbccks i la seva dona pernocten a la resid\xc3\xa8ncia de la Sra St\xc3\xb6hr, al n\xc3\xbamero 25, de la Friedrichsh\xc3\xb6h. El 3 de maig de 1945, alguns membres del grup es van mobilitzar cap a l\'Escola de Marina de Guerra a M\xc3\xbcrwik; Gl\xc3\xbccks i la seva dona no s\xc3\xb3n esmentats en aquest grup, ra\xc3\xb3 per la qual cosa es desconeix el seu parador exacte fins a la data, per\xc3\xb2 es coneix que es va reunir amb Heinrich Himmler durant aquests dies. _NEWLINE_El 10 de maig de 1945, es va presentar agonitzant a l\'hospital de M\xc3\xbcrwik usant el nom de Sonnemann. Es va expedir un certificat de mort a Gl\xc3\xbccks on es d\xc3\xb3na com a motiu de defunci\xc3\xb3 el de su\xc3\xafcidi per c\xc3\xa0psula de cianur ("Vergiftung durch Cyankali") a les 3:00 pm, signat pel Dr Lorentzen, Oficial Superior de la Marina, que d\xc3\xb3na com a lloc de la mort l\'Hospital de la Marina M\xc3\xbcrwik II. Les pertinences de Gl\xc3\xbccks van ser retirades de l\'hospital per l\'SS Sturmbannf\xc3\xbchrer Ecklemann, que el va descriure com un "Cap financer de la WVHA" i va ser detingut als pocs dies i enviat al camp de concentraci\xc3\xb3 de Neuengamme, per part de la intel\xc2\xb7lig\xc3\xa8ncia nord-americana.\n_START_SECTION_\nGl\xc3\xbccks en la ficci\xc3\xb3\n_START_PARAGRAPH_\nSempre es va especular amb el dest\xc3\xad de Richard Gl\xc3\xbccks despr\xc3\xa9s de la guerra. En la novel\xc2\xb7la fict\xc3\xadcia The Odessa File de Frederick Forsyth, s\'identifica Gl\xc3\xbccks vivint a l\'Argentina en la d\xc3\xa8cada dels seixanta amb el nom de Ricardo Suertes ("Gl\xc3\xbcck" en alemany vol dir "sort").'